**Iepirkuma komisijas 2017.gada 27.oktobra komisijas sēdē sniegtā**

**atbilde uz uzdoto jautājumu par**

**atklāta konkursa “Furnitūras materiālu piegāde”,**

**ID Nr.PSKUS 2017/136, nolikumu**

**Jautājums**

Mēs vēlamies iesniegt savu piedāvājumu konkursa PSKUS 2017/136 “Furnitūras materiālu piegādi 2.daļai (furnitūra A1 korpusam), bet ir sekojošas neskaidrības:

1) Furnitūras pieprasīto pozīciju sarakstā trūkst 2 pozīciju, kas reāli objektā uzstādītas lielā apjomā:

1.1. automātiski (elektriski) bīdāmo iekšdurvju automātikas ASSA ABLOY / BESAM SL500

1.2. divviru automātiski veramo durvju sistēma ASSA ABLOY / BESAM SW300/2 (ir iekļauta tikai vienviru durvju sistēma).

Vai vajag šīs pozīcijas iekļaut savā piedāvājumā un kā tās pievienot?

**Atbilde**

Jautājumā minētās pozīcijas nav nepieciešams iekļaut piedāvājumā. Pretendents iesniedz piedāvājumu atklātā konkursā par tām pozīcijām, kas norādītas “Tehniskā – finanšu piedāvājuma forma” 2. daļa “Furnitūras piegāde A1 koprusam”.

**Jautājums**

Pozīcijas Nr.23, 30 un 31 ir durvju automātikas (elektriskās vēršanas vai bīdīšanas ierīces) un tās nav reāli iegādāties un uzstādīt pašiem, bez sertificētas montāžas. Tāpat, iespējama nepieciešamība pēc dažādiem papildelementiem – kustību sensoriem, piekļuves ierīcēm, kabeļiem. Attiecīgi norādītā iekārtas cena neatspoguļos reālās kopējās izmaksas ja gadījumā kāda no šīm ierīcēm jāpasūta. Papildus izmaksas var atšķirties katrā konkrētajā situācijā, tādēļ tās nav iespējams arī iekļaut produkta cenā. Kā pareizi rīkoties šajā situācijā?

**Atbilde**

Saskaņā ar atklāta konkursa nolikumu iepirkuma priekšmets šajā konkursā ir  furnitūras materiālupiegāde, kas ir saskaņā ar Atklāta konkursa tehniskā – finanšu piedāvājuma formu (2.pielikums) noteiktajām prasībām.

Ņemot vērā to, ka šī atklātā konkursa ietvaros ir paredzēts iegādāties tikai furnitūras materiālus, kas norādīti atklāta konkursa 2. pielikumā “Tehniskā – finanšu piedāvājuma forma”, piedāvājums atklātam konkursam ir jāiesniedz saskaņā ar atklāta konkursa “Furnitūras materiālu piegāde” izvirzītajām prasībām.

**Jautājums**

Furnitūras saraksta 29.pozīcija “Slēdzene metāla skapim PL” nav atpazīstama un šāds kods neko neizsaka. To mēs nevaram piedāvāt bez detalizētākas informācijas par produktu.

Vai šo pozīciju varam atstāt vienkārši tukšu?

**Atbilde**

Pretendents, saskaņā ar atklāta konkursa Nolikuma prasībām iesniedz piedāvājumu, kurā norāda piedāvātās preces atbilstību, norādot konkrētus parametrus, preces nosaukumu un ražotāju. Slēdzene ir paredzēta standarta metāla skapim.